Comin thro' the Rye

BY [ROBERT BURNS](http://www.poetryfoundation.org/bio/robert-burns)

Comin thro' the rye, poor body,

     Comin thro' the rye,

She draigl't a' her petticoatie

     Comin thro' the rye.

[CHORUS.]

          Oh Jenny 's a' weet poor body

               Jenny 's seldom dry,

          She draigl't a' her petticoatie

               Comin thro' the rye.

Gin a body meet a body

     Comin thro' the rye,

Gin a body kiss a body —

     Need a body cry.

          Oh Jenny 's a' weet, &c.

Gin a body meet a body

     Comin thro' the glen;

Gin a body kiss a body —

     Need the warld ken!

          Oh Jenny 's a' weet, &c.

Gin a body meet a body, comin thro' the rye,

Gin a body kiss a body, need a body cry;

Ilka body has a body, ne'er a ane hae I;

But a' the lads they loe me, and what the waur am I.

Gin a body meet a body, comin frae the well,

Gin a body kiss a body, need a body tell;

Ilka body has a body, ne'er a ane hae I,

But a the lads they loe me, and what the waur am I.

Gin a body meet a body, comin frae the town,

Gin a body kiss a body, need a body gloom;

Ilka Jenny has her Jockey, ne'er a ane hae I,

But a' the lads they loe me, and what the waur am I.

POET[Robert Burns](http://www.poetryfoundation.org/bio/robert-burns) 1759–1796

POET’S REGION[Scotland](http://www.poetryfoundation.org/browse/poets#poet-region=28)

SCHOOL / PERIOD[Romantic](http://www.poetryfoundation.org/browse/poets#school-period=18)

SUBJECTS[Nature](http://www.poetryfoundation.org/browse/#subject=42), [Relationships](http://www.poetryfoundation.org/browse/#subject=77), [Love](http://www.poetryfoundation.org/browse/#subject=7), [Landscapes & Pastorals](http://www.poetryfoundation.org/browse/#subject=80), [Classic Love](http://www.poetryfoundation.org/browse/#subject=111), [Desire](http://www.poetryfoundation.org/browse/#subject=109), [Realistic & Complicated](http://www.poetryfoundation.org/browse/#subject=119)

POETIC TERMS[Rhymed Stanza,](http://www.poetryfoundation.org/browse/#poetic-terms=45)[Ballad,](http://www.poetryfoundation.org/browse/#poetic-terms=19)[Refrain](http://www.poetryfoundation.org/browse/#poetic-terms=43)